pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“บิ๊กอู๋” มอบแนวทางแก่สภาที่ปรึกษาฯ ย้ำ! พร้อมรับฟังทุกข้อเสนอแนะ  ถือประโยชน์ของประชาชนเป็นหลัก
วันพฤหัสบดีที่ 14 มิถุนายน 2561
“บิ๊กอู๋” มอบแนวทางแก่สภาที่ปรึกษาฯ ย้ํา! พร้อมรับฟังทุกข้อเสนอแนะ  ถือประโยชน์ของประชาชนเป็นหลัก
รมว.แรงงาน มอบนโยบายและแนวทางการบริหารงานแก่คณะกรรมการสภาที่ปรึกษาเพื่อพัฒนาแรงงานแห่งชาติ ชุดที่ 18 พร้อมรับฟังทุกข้อคิดเห็นและข้อเสนอแนะด้านแรงงาน ถือประโยชน์ของประเทศชาติและประชาชนเป็นหลัก
วันที่ 14 มิถุนายน 2561 เวลา 13.30 น. พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน พร้อมด้วย นายจรินทร์ จักกะพาก ปลัดกระทรวงแรงงาน และคณะผู้บริหารกระทรวงแรงงาน ให้การต้อนรับนายถาวร ชลัษเฐียร ประธานกรรมการสภาที่ปรึกษาเพื่อพัฒนาแรงงานแห่งชาติ ชุดที่ 18 และคณะ ที่ได้รับการแต่งตั้งเมื่อวันที่ 29 มีนาคม 2561 ที่ผ่านมา และได้เข้าพบเพื่อรายงานตัวและรับมอบนโยบาย ณ ห้องประชุมประสงค์ รณะนันทน์ ชั้น 5 อาคารกระทรวงแรงงาน โดย พล.ต.อ. อดุลย์ฯ ได้กล่าวว่า สภาที่ปรึกษาเพื่อพัฒนาแรงงานแห่งชาติ เป็นองค์กรด้านแรงงานที่มีความสําคัญ เนื่องจากเป็นคณะกรรมการไตรภาคีชุดแรกที่จัดตั้งขึ้น เพื่อทําหน้าที่เป็นที่ปรึกษาด้านแรงงานของรัฐบาล มีองค์ประกอบมาจากบุคคล 3 ฝ่าย ได้แก่ ฝ่ายรัฐบาล ฝ่ายนายจ้าง และฝ่ายลูกจ้าง โดยผลงานของสภาที่ปรึกษาฯ ที่ผ่านมา ได้ให้ข้อคิดเห็นและข้อเสนอแนะที่เป็นประโยชน์กับรัฐบาลและกระทรวงแรงงาน ในการนําไปพิจารณากําหนดนโยบายด้านแรงงาน และหลายเรื่องที่เป็นรากฐานของการบริหารจัดการด้านแรงงานในปัจจุบัน อาทิ ข้อเสนอเรื่องการจัดตั้งกระทรวงแรงงาน การปรับปรุง พ.ร.บ.คุ้มครองแรงงาน พ.ศ. 2541 การริเริ่มโครงการประกันสังคมในประเทศไทย เป็นต้น
พล.ต.อ. อดุลย์ฯ กล่าวเพิ่มเติมว่า สําหรับในเรื่องที่คณะกรรมการฯ ได้มีข้อคิดเห็นและให้ความสนใจในประเด็นแรงงาน ได้แก่ 1) การจ้างพนักงานจ้างเหมาบริการภาครัฐ การช่วยเหลือลูกจ้างแบบจ้างเหมาที่ไม่ได้รับสิทธิประโยชน์และสวัสดิการใดๆ 2) ผลกระทบจากข้อจํากัดในการจ้างงานของผู้พ้นโทษ และ 3) การจัดทําโครงการศึกษาวิเคราะห์เรื่อง “แรงงานกับผลกระทบจาก Disruptive Technology การเตรียมความพร้อมเพื่อการก้าวผ่าน กรณีศึกษา : แรงงานในภาคการผลิตและบริการ” นั้น ถือเป็นประเด็นที่สําคัญและน่าสนใจเป็นอย่างยิ่ง ซึ่งกระทรวงแรงงาน ได้ให้ความสําคัญกับผู้ใช้แรงงาน และพร้อมนําข้อเสนอแนะจากฝ่ายต่างๆ มาเป็นแนวทางในการดําเนินการ เพื่อให้ภารกิจด้านแรงงานมีประสิทธิภาพ มีการสร้างรากฐานที่ดี เพื่อส่งเสริมความสัมพันธ์และความสงบเรียบร้อยของทุกฝ่าย “ทั้งนี้ แนวทางการดําเนินงานของคณะกรรมการสภาที่ปรึกษาฯ จะเป็นพลังสําคัญในการขับเคลื่อนนโยบายด้านแรงงาน รวมถึงการขจัดปัญหาด้านแรงงาน ควบคู่ไปกับนโยบายการดําเนินงานของกระทรวงแรงงานได้เป็นอย่างดี ซึ่งกระทรวงแรงงาน พร้อมจะให้ความร่วมมือและสนับสนุนการปฏิบัติงานของคณะกรรมการสภาที่ปรึกษาฯ อย่างเต็มที่ เพื่อให้เกิดประโยชน์แก่ประเทศชาติและประชาชนต่อไป” พล.ต.อ. อดุลย์ฯ กล่าวในท้ายที่สุด
จากนั้น รมว.แรงงาน ได้พาคณะกรรมการสภาที่ปรึกษาเพื่อพัฒนาแรงงานแห่งชาติ ชุดที่ 18  เข้าชมศูนย์ปฏิบัติการขับเคลื่อนการจัดทําทะเบียนประวัติและพิสูจน์สัญชาติแรงงานต่างด้าว ระยะที่ 2 และห้องเฝ้าฟังระวังข่าวสาร ศูนย์ปฏิบัติการกระทรวงแรงงาน พร้อมทั้งกล่าวเน้นย้ําถึงความมุ่งมั่นตั้งใจของกระทรวงแรงงานในการขับเคลื่อนภารกิจด้านแรงงานและการให้ความร่วมมือกับทุกภาคส่วน เพื่อให้ภารกิจสําเร็จลุล่วงอย่างมีประสิทธิภาพ
+++++++++++++++++++++++
รัฐบาลไทย-ข่าวทำเนียบรัฐบาล-ไทย ยื่นจดทะเบียนสัตยาบันสาร ฉ.111 ต่อ ILO พร้อมพิจารณาเพิ่มอีก 2 ฉบับ
วันพุธที่ 14 มิถุนายน 2560
ไทย ยื่นจดทะเบียนสัตยาบันสาร ฉ.111 ต่อ ILO พร้อมพิจารณาเพิ่มอีก 2 ฉบับ
รมว.แรงงาน เข้าพบ “กายไรเดอร์” ผอ.ใหญ่ ILO ยื่นจดทะเบียนสัตยาบันสารอนุสัญญา ฉบับ 111 ขจัดการเลือกปฏิบัติ ส่งเสริมโอกาสความเสมอภาคในการจ้างงานและการประกอบอาชีพ พร้อมพิจารณาเพิ่มอีก 2 ฉบับ
พลเอก ศิริชัย ดิษฐกุล รัฐมนตรีว่าการกระทรวงแรงงาน ได้เข้าพบ Mr.Guy Ryder ผู้อํานวยการใหญ่ ILO ณ สํานักงานใหญ่สหประชาชาติ นครเจนีวา สมาพันธรัฐสวิส โดยกล่าวว่า การให้สัตยาบันอนุสัญญาฉบับที่ 111 ในครั้งนี้เป็นการแสดงความมุ่งมั่นของประเทศโดยการให้พันธะสัญญาต่อประชาคมระหว่างประเทศที่จะดําเนินการเพื่อส่งเสริมโอกาสอันเท่าเทียมกันด้วยการขจัดการเลือกปฏิบัติในมิติต่างๆ ของการจ้างงานให้หมดไป อันเป็นหนทางไปสู่การบรรลุวาระงานที่มีคุณค่าและวาระเพื่อการพัฒนาที่ยั่งยืนของสหประชาชาติ อนุสัญญาฉบับที่ 111 กําหนดให้มีนโยบายและมาตรการระดับชาติเพื่อขจัดการเลือกปฏิบัติและส่งเสริมโอกาสความเสมอภาคในการจ้างงานและการประกอบอาชีพ โดยมีสาระสําคัญ มุ่งเน้นการขจัดการเลือกปฏิบัติบนพื้นฐานของเชื้อชาติ สีผิว เพศ ศาสนา ความคิดเห็นทางการเมือง สถานะทางสังคม สําหรับความหมายของการจ้างงานและการประกอบอาชีพตามอนุสัญญานี้จะครอบคลุมถึงการเข้าถึงการฝึกพัฒนาฝีมือแรงงาน การจ้างงานและการประกอบอาชีพบางประเภท รวมทั้งเงื่อนไขและสภาพการจ้าง
รัฐมนตรีว่าการกระทรวงแรงงาน กล่าวต่อว่า รัฐบาลไทยให้ความสําคัญอย่างยิ่งกับหลักการความเท่าเทียมและการขจัดการเลือกปฏิบัติในทุกรูปแบบอย่างแท้จริง โดยกําหนดไว้ในแนวนโยบายแห่งชาติและรัฐธรรมนูญแห่งราชอาณาจักรไทย พ.ศ.2560 รวมทั้งมีการบังคับใช้กฎหมาย กฎระเบียบ กรอบการทํางานในภาคปฏิบัติที่ประจักษ์ว่าแรงงานในประเทศทุกคนได้รับการคุ้มครองสิทธิอย่างเต็มที่ ตามปณิธานที่มุ่งหวังให้คนทํางานดํารงชีวิตอย่างมีศักดิ์ศรีและเกิดความเท่าเทียมในสังคม สําหรับการพิจารณาให้สัตยาบันอนุสัญญาของ ILO เพิ่มเติมนั้น ขณะนี้กําลังศึกษาวิเคราะห์ และประชุมหารือถึงความพร้อมที่จะให้สัตยาบันเพิ่มเติมอีก 2 ฉบับ คือ พิธีสาร ค.ศ.2014 แนบท้ายอนุสัญญาฉบับที่ 29 ว่าด้วยแรงงานบังคับ ค.ศ.1930 และอนุสัญญาฉบับที่ 188 ว่าด้วยงานประมง ค.ศ.2007
รัฐมนตรีว่าการกระทรวงแรงงาน ยังกล่าวต่อว่า ด้วยความมุ่งมั่นของประเทศไทยตลอดระยะเวลา 3 ปี สะท้อนให้เห็นโดยตัวแทนประเทศสมาชิก ILO ลงมติโหวตให้เราได้เข้ามาเป็นผู้แทนถาวรของ GB ซึ่งมีวาระการดํารงตําแหน่ง 3 ปี นับแต่นี้ต่อไปซึ่งถือว่าเป็นเกียรติอย่างยิ่งต่อประเทศไทย ที่เรามีหน้าที่ดูแลชีวิตความเป็นอยู่ของผู้ใช้แรงงานทั่วโลก และเรายังได้เตรียมความพร้อมเรื่องอนาคตของงาน (Future of Work) เพื่อรองรับตลาดงานแห่งอนาคต โดยอาศัยความร่วมมือจากทุกภาคส่วนในการพัฒนาคนไทย เยาวชนไทยให้มีทักษะความรู้ความสามารถอย่างเท่าทันต่อความเป็นไปของโลกปัจจุบันด้วย โอกาสเดียวกันนี้ ยังได้แสดงความยินดีกับ Mr.Guy Ryder ที่ได้รับเลือกเป็นผู้อํานวยการใหญ่ ILO อีก 1 วาระ และพร้อมที่จะทํางานกับ ILOในฐานะสมาชิกประจําของคณะประศาสน์การ เพื่อให้บรรลุตามเป้าหมายที่มุ่งหวังและก้าวไปข้างหน้าด้วยกัน
---------------------------------------
กองเผยแพร่และประชาสัมพันธ์ – ข่าว/
สํานักประสานความร่วมมือระหว่างประเทศ – ข้อมูล/
14 มิ.ย. 2560
รัฐบาลไทย-ข่าวทำเนียบรัฐบาล-มาตรการเยียวยาสำหรับกลุ่มลูกจ้างที่ได้รับผลกระทบจากการหยุดกิจการ หรือผู้ได้รับผลกระทบอื่นๆ (ที่ไม่อยู่ในระบบประกันสังคม)
วันพุธที่ 25 มีนาคม 2563
มาตรการเยียวยาสําหรับกลุ่มลูกจ้างที่ได้รับผลกระทบจากการหยุดกิจการ หรือผู้ได้รับผลกระทบอื่นๆ (ที่ไม่อยู่ในระบบประกันสังคม)
มาตรการเพื่อรองรับผลกระทบที่สืบเนื่องจากการแพร่ระบาดของโรคติดต่อเชื้อไวรัสโคโรนา 2019 ด้านการบรรเทาผลกระทบทางเศรษฐกิจสําหรับแต่ละกลุ่มเป้าหมาย
รัฐบาลไทย-ข่าวทำเนียบรัฐบาล-สกพอ.ชี้แจงอุตสาหกรรมเป้าหมาย ที่ส่งเสริมให้มีการลงทุนในพื้นที่ EEC เน้นใช้เทคโนโลยีชั้นสูง เป็นมิตรกับสิ่งแวดล้อม
วันจันทร์ที่ 28 พฤษภาคม 2561
สกพอ.ชี้แจงอุตสาหกรรมเป้าหมาย ที่ส่งเสริมให้มีการลงทุนในพื้นที่ EEC เน้นใช้เทคโนโลยีชั้นสูง เป็นมิตรกับสิ่งแวดล้อม
สกพอ.ชี้แจงอุตสาหกรรมเป้าหมาย ที่ส่งเสริมให้มีการลงทุนในพื้นที่ EEC เน้นใช้เทคโนโลยีชั้นสูง เป็นมิตรกับสิ่งแวดล้อม พร้อมเร่งขับเคลื่อนการพัฒนา EEC อย่างต่อเนื่องเป็นรูปธรรม ย้ําให้ความสําคัญกับการกํากับดูแลสิ่งแวดล้อม-ความสมดุลด้านอื่น ๆ
นายคณิศ แสงสุพรรณ เลขาธิการคณะกรรมการนโยบายเขตพัฒนาพิเศษภาคตะวันออก สํานักงานคณะกรรมการนโยบายเขตพัฒนาพิเศษภาคตะวันออก (สกพอ.) ชี้แจงประเด็นแฟนเพจจับตาเขตเศรษฐกิจพิเศษ เมื่อวันที่ 17 พฤษภาคม เวลา 12:05 น. : หยิบยกการนําเสนอข่าวของเว็บไซต์เมเนเจอร์ออนไลน์ แสดงความคิดเห็นเกี่ยวกับ EEC มีแผนและแนวทางการปฏิบัติการเพื่อแก้ไขปัญหามลพิษ และของเสียที่สะสมอยู่ในพื้นที่ในปัจจุบันดีพอรึยัง ดังนี้
จากการประชุมคณะกรรมการนโยบายการพัฒนาระเบียงเศรษฐกิจพิเศษภาคตะวันออก ครั้งที่ 2/2560 วันที่ 6 กรกฎาคม 2560 โดยมี นายกรัฐมนตรี ประธานที่ประชุม มอบหมายกระทรวงทรัพยากรธรรมชาติและสิ่งแวดล้อม และหน่วยงานที่เกี่ยวข้องจัดทําแผนสิ่งแวดล้อม เพื่อให้เกิดความมั่นใจเรื่องสิ่งแวดล้อมในพื้นที่ EEC โดยมอบให้ สกพอ. เป็นผู้ประสานงาน รวบรวมและรายงานผลการดําเนินงานต่อคณะกรรมการนโยบาย ต่อไป
สําหรับอุตสาหกรรมเป้าหมายที่ส่งเสริมให้มีการลงทุนในพื้นที่เขตพัฒนาพิเศษภาคตะวันออกนั้น เน้นใช้เทคโนโลยีชั้นสูง เป็นมิตรกับสิ่งแวดล้อม ไม่ก่อให้เกิดมลพิษ และจะต้องประกอบกิจการในพื้นที่เขตส่งเสริมเศรษฐกิจพิเศษที่ เป็นพื้นที่นิคมอุตสาหกรรมเท่านั้น ซึ่งมีการกํากับ ดูแลเรื่องสิ่งแวดล้อมเป็นไปตามมาตรฐานสากล และมีกระบวนการติดตามตรวจสอบอย่างต่อเนื่อง และสอดคล้องกับรายงานการวิเคราะห์ผลกระทบสิ่งแวดล้อม (EIA หรือ EHIA) โครงการ โดยการนิคมอุตสาหกรรมแห่งประเทศไทย (กนอ.) อย่างไรก็ตาม สกพอ. จะเร่งขับเคลื่อนการพัฒนา EEC อย่างต่อเนื่องเป็นรูปธรรม โดยให้ความสําคัญกับการการกํากับดูแลสิ่งแวดล้อม และความสมดุลด้านอื่นๆ เพื่อนําไปสู่หลักการ การพัฒนาที่ยั่งยืน เพื่อประโยชน์ของประชาชนและประเทศไทยตามที่ตั้งใจไว้
อย่างไรก็ตาม ทางสํานักงานฯ ยินดีให้ข้อมูลตอบข้อซักถามเพิ่มเติม โดยให้ติดต่อได้ที่ 0-20338000
------------------------
รัฐบาลไทย-ข่าวทำเนียบรัฐบาล-สถาบันนิติวิทยาศาสตร์ โดยกระทรวงยุติธรรมพร้อมให้บริการด้านนิติวิทยาศาสตร์แก่ประชาชน
วันพฤหัสบดีที่ 25 พฤษภาคม 2560
สถาบันนิติวิทยาศาสตร์ โดยกระทรวงยุติธรรมพร้อมให้บริการด้านนิติวิทยาศาสตร์แก่ประชาชน
การแถลงข่าวการเปิดให้บริการทางนิติวิทยาศาสตร์ จํานวน ๓ ด้านแก่ประชาชน
เมื่อวันพฤหัสบดีที่ ๒๕ พฤษภาคม ๒๕๖๐ เวลา ๑๓.๐๐ น.
ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
นายสมณ์ พรหมรส ผู้อํานวยการสถาบันนิติวิทยาศาสตร์
แถลงข่าวการเปิดให้บริการทางนิติวิทยาศาสตร์ จํานวน ๓ ด้านแก่ประชาชน ประกอบด้วย
การตรวจพิสูจน์พยานเอกสาร การตรวจสารเสพติดในเส้นผม พิสูจน์ความสัมพันธ์พ่อแม่ลูก
และเครือญาติสายตรง ตามนโยบายรัฐมนตรีว่าการกระทรวงยุติธรรม
ที่ต้องการให้ประชาชนได้เข้าถึงความยุติธรรมอย่างสะดวก รวดเร็ว และเท่าเทียม
โดยจะเริ่มเปิดให้บริการในวันที่ ๑ มิถุนายน ๒๕๖๐ โดยไม่มีค่าธรรมเนียมการใช้บริการตรวจพิสูจน์
จนถึงวันที่ ๓๐ มิถุนายน ๒๕๖๐ ประชาชนสามารถติดต่อขอรับบริการด้วยตนเองได้ที่
สถาบันนิติวิทยาศาสตร์ ชั้น ๙ อาคารรัฐประศาสนภักดี ศูนย์ราชการเฉลิมพระเกียรติฯ กรุงเทพฯ
หรือติดต่อสอบถามเพิ่มเติมได้ที่สายด่วนสถาบันนิติวิทยาศาสตร์ โทร. ๑๑๑๑
รัฐบาลไทย-ข่าวทำเนียบรัฐบาล-นายกฯ ย้ำในเวทีอาเซียนผู้แทนสภาที่ปรึกษาธุรกิจอาเซียน (ASEAN-BAC) ส่งเสริมความร่วมมืออย่างยั่งยืน 3 ระยะ : “ตอบสนอง ฟื้นตัว ยืดหยุ่น”
วันศุกร์ที่ 26 มิถุนายน 2563
นายกฯ ย้ําในเวทีอาเซียนผู้แทนสภาที่ปรึกษาธุรกิจอาเซียน (ASEAN-BAC) ส่งเสริมความร่วมมืออย่างยั่งยืน 3 ระยะ : “ตอบสนอง ฟื้นตัว ยืดหยุ่น”
นายกฯ ย้ําในเวทีอาเซียนผู้แทนสภาที่ปรึกษาธุรกิจอาเซียน (ASEAN-BAC) ส่งเสริมความร่วมมืออย่างยั่งยืน 3 ระยะ : “ตอบสนอง ฟื้นตัว ยืดหยุ่น”
วันนี้ (วันศุกร์ที่ 26 มิถุนายน 2563) เวลา 17.35 น. ณ ตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้กล่าวถ้อยแถลงในการพบหารือระหว่างผู้นําอาเซียนกับผู้แทนสภาที่ปรึกษาธุรกิจอาเซียน (ASEAN-BAC) ซึ่งเป็นหนึ่งในการประชุมนอกเหนือจากการประชุมสุดยอดอาเซียน ครั้งที่ 36 ผ่านระบบประชุมทางไกล
นายเหวียน ซวน ฟุก นายกรัฐมนตรีเวียดนามในฐานะประธานอาเซียนและประธานการประชุมกล่าวเปิดการประชุม โดยแสดงความห่วงใยต่อความสูญเสียของภาคเอกชนที่ได้รับผลกระทบจากโควิด-19 ซึ่งผู้ประกอบการหลายรายต้องปิดกิจการ พร้อมย้ําความสําคัญของภาคเอกชนในการบรรลุเป้าหมายของประชาคมอาเซียน ซึ่งรัฐบาลจะสนับสนุนภาคเอกชนในการก้าวข้ามความท้าทายจากโควิด-19 โดยคงไว้ซึ่งการเปิดกว้างของตลาดเสรีและสร้างความเชื่อมโยงด้านโลจิสติกส์ระหว่างกัน เพื่อสร้างความเป็นดีอยู่ดีให้กับประชาชน และขับเคลื่อนประชาคมอาเซียนที่เติบโตอย่างยั่งยืน โดยไม่ทิ้งใครไว้ข้างหลัง
นายกรัฐมนตรีกล่าวถึงวิกฤติโควิด – 19 ซึ่งเป็นความท้าทายสําคัญที่ทั่วโลกได้เผชิญร่วมกันในช่วงครึ่งปีที่ผ่านมา ส่งผลกระทบต่อทั้งสุขภาพ ความปลอดภัย และระบบเศรษฐกิจการค้าอย่างรุนแรง ทุกประเทศจําเป็นต้องรักษาสมดุลของการสาธารณสุขและการฟื้นฟูทางเศรษฐกิจควบคู่กันเพื่อให้ภาคธุรกิจและอุตสาหกรรมสามารถดําเนินต่อไปได้อย่างราบรื่น ซึ่งอาเซียนถือเป็นห่วงโซ่การผลิตสําคัญของโลก รวมทั้งยินดีกับข้อเสนอของสภาที่ปรึกษาธุรกิจอาเซียน ที่ผลักดันกลไกความร่วมมือระดับภูมิภาคระหว่างภาครัฐและเอกชน และสนับสนุนให้คณะกรรมการที่ปรึกษาธุรกิจพิเศษทํางานอย่างใกล้ชิดกับคณะทํางานในเรื่องโควิด-19 เพื่อความเป็นเอกภาพ
ในโอกาสนี้ นายกรัฐมนตรีได้เน้นย้ําความสําคัญของการมีส่วนร่วมจากภาคเอกชน ในการรับมือกับโควิด-19 ควรส่งเสริมความร่วมมืออย่างยั่งยืนใน 3 ระยะ หรือ 3R ได้แก่
1. “Responsiveness-ตอบสนอง” การตอบสนองต่อผลกระทบทางเศรษฐกิจอย่างทันท่วงที โดยเฉพาะการอํานวยความสะดวกการขนส่งสินค้าและรักษาความเชื่อมโยงในห่วงโซ่อุปทาน รวมทั้งหารือเชิงรุกกับประเทศสมาชิกอาเซียน
2. “Recovery-ฟื้นตัว” การฟื้นตัวทางเศรษฐกิจอย่างแข็งแรง รักษาตลาดที่เปิดกว้างสําหรับการค้า การลงทุน ใช้ประโยชน์จากความตกลงการค้าเสรีที่มีอยู่ และเพิ่มความตกลงกับประเทศที่มีศักยภาพ โดยเฉพาะความตกลงทางเศรษฐกิจระดับภูมิภาค (RCEP)
3. “Resilience-ยืดหยุ่น” การยืดหยุ่นในการรับมือกับสถานการณ์ฉุกเฉินด้านสาธารณสุขในอนาคต เร่งพัฒนาเศรษฐกิจดิจิทัลและพาณิชย์อิเล็กทรอนิกส์
ทั้งนี้ นายกรัฐมนตรียืนยันความพร้อมที่จะสนับสนุนภาคเอกชนเพื่อให้ภูมิภาคอาเซียนขับเคลื่อนได้อย่างเข็มแข็งและยั่งยืน เป็นหนึ่งในภูมิภาคที่มีอัตราการขยายตัวทางเศรษฐกิจสูงสุดอีกครั้ง ตลอดจนเป็นฐานการผลิตและการลงทุนที่สําคัญของโลก
*****************
รัฐบาลไทย-ข่าวทำเนียบรัฐบาล- “บิ๊กอู๋” ย้ำ! พี่น้องแรงงานไทยในต่างประเทศไม่ต้องกังวล สั่งทูตแรงงานดูแลใกล้ชิด
วันศุกร์ที่ 8 ธันวาคม 2560
“บิ๊กอู๋” ย้ํา! พี่น้องแรงงานไทยในต่างประเทศไม่ต้องกังวล สั่งทูตแรงงานดูแลใกล้ชิด
รมว.แรงงาน กําชับ! ทูตแรงงานต้องเฝ้าระวังสถานการณ์และเตรียมการช่วยเหลืออํานวยความสะดวกแก่แรงงานไทยในต่างประเทศอย่างใกล้ชิด ย้ํา! ครอบครัวไม่ต้องกังวล กระทรวงแรงงานพร้อมดูแล
นางเพชรรัตน์ สินอวย รองปลัดกระทรวงแรงงาน ในฐานะโฆษกกระทรวงแรงงาน เปิดเผยภายหลังการประชุมศูนย์ปฏิบัติการกระทรวงแรงงาน (ศปก.รง.) ครั้งที่ ๔/๒๕๖๐ ว่า พลตํารวจเอกอดุลย์ แสงสิงแก้ว รัฐมนตรีว่าการกระทรวงแรงงาน ได้สั่งการให้ประสานกับอัครราชทูตที่ปรึกษา (ฝ่ายแรงงาน) ประจําสํานักงานแรงงานในประเทศอิสราเอล (กรุงเทลอาวีฟ) และอัครราชทูตที่ปรึกษา (ฝ่ายแรงงาน) สํานักงานแรงงานไทยในประเทศสาธารณรัฐเกาหลี (กรุงโซล) เพื่อเตรียมความพร้อมจัดทําแผนปฏิบัติการ สําหรับเตรียมการให้ความช่วยเหลืออํานวยความสะดวกด้านต่างๆ แก่แรงงานไทยในต่างประเทศที่เดินทางไปทํางานอย่างถูกต้องตามกฎหมายให้มีสภาพความเป็นอยู่ที่ดี รวมถึงการคุ้มครองแรงงานไทยให้ได้รับสิทธิประโยชน์ตามสัญญาจ้างงานและตามกฎหมายท้องถิ่นของประเทศนั้นๆ โดยเน้นย้ําว่า ขอให้สํานักงานแรงงานไทยในต่างประเทศติดตามเฝ้าระวังสถานการณ์ภายในประเทศที่จะส่งผลกระทบต่อแรงงานไทยอย่างใกล้ชิดและต้องสามารถแก้ไขปัญหาที่เกิดขึ้นกับพี่น้องแรงงานในต่างประเทศได้อย่างรวดเร็ว
“ทั้งนี้ รมว.แรงงานยังขอให้ครอบครัวและญาติพี่น้องของแรงงานไทยที่ไปทํางานในต่างประเทศมั่นใจได้ว่า รัฐบาลและกระทรวงแรงงานมีความห่วงใยในชีวิตความเป็นอยู่ของพี่น้องแรงงานไทยทุกคน และพร้อมที่จะให้ความคุ้มครองช่วยเหลือ หากได้รับความเดือดร้อนจากการจ้างงานหรือสถานการณ์ความไม่สงบต่างๆ” นางเพชรรัตน์ฯ กล่าวในท้ายที่สุด
+++++++++++++++++++++++
รัฐบาลไทย-ข่าวทำเนียบรัฐบาล-นายกรัฐมนตรีสนับสนุนสินค้า GI สร้างรายได้ เพิ่มมูลค่าผลิตภัณฑ์ชุมชน ชี้ประสบความสำเร็จหลายพื้นที่ แนะดึงจุดเด่นสร้างเรื่องราวเชื่อมโยงการท่องเที่ยว
วันอาทิตย์ที่ 8 เมษายน 2561
นายกรัฐมนตรีสนับสนุนสินค้า GI สร้างรายได้ เพิ่มมูลค่าผลิตภัณฑ์ชุมชน ชี้ประสบความสําเร็จหลายพื้นที่ แนะดึงจุดเด่นสร้างเรื่องราวเชื่อมโยงการท่องเที่ยว
รัฐบาลส่งเสริมเพิ่มมูลค่าผลผลิต ให้เกษตรกรขึ้นทะเบียนสินค้าสิ่งบ่งชี้ทางภูมิศาสตร์ หรือ GI ซึ่งเป็นสินค้าที่มาจากแหล่งผลิตที่เฉพาะเจาะจง โดยคุณภาพและชื่อเสียงของสินค้าจะเชื่อมโยงกับแหล่งภูมิศาสตร์ที่ผลิตสินค้านั้น ทําให้สินค้ามีความแตกต่าง สร้างความมั
วันนี้ (8 เมษายน 2561) พลเอก ประยุทธ์ จันทร์โอชา นายกรัฐมนตรีกล่าวถึงภาวะเศรษฐกิจ การค้า และการลงทุนในภาพรวมขณะนี้ถือดีขึ้นกว่าช่วงที่ผ่านมา โดยเฉพาะราคาสินค้าเกษตรอย่างข้าว ยางพารา มันสําปะหลัง และอื่น ๆ ปรับตัวสูงขึ้น เนื่องจากความร่วมมือของทุกภาคส่วนในการบริหารจัดการให้สินค้ามีคุณภาพและปริมาณที่สอดคล้องกับความต้องการของตลาดทั้งในและต่างประเทศ
"นายกฯ กล่าวว่าช่วงนี้เป็นฤดูกาลที่ผลผลิตทางการเกษตรหลายชนิดเริ่มออกมาวางขายในตลาด ทําให้เกษตรกรมีรายได้ แต่อยากให้คํานึงถึงความยั่งยืนในวันข้างหน้าว่า ทําอย่างไรให้มีรายได้ตลอดปี เช่นการปลูกพืชแบบผสมผสานและเลี้ยงสัตว์ หรือเพิ่มมูลค่าผลผลิตของตนเองด้วยการแปรรูป"
นายกรัฐมนตรีเน้นย้ําว่า วิธีการหนึ่งที่รัฐบาลพยายามส่งเสริมเพื่อเพิ่มมูลค่าผลผลิตคือ การให้เกษตรกรขึ้นทะเบียนสินค้าสิ่งบ่งชี้ทางภูมิศาสตร์ หรือ GI ซึ่งเป็นสินค้าที่มาจากแหล่งผลิตที่เฉพาะเจาะจง โดยคุณภาพและชื่อเสียงของสินค้าจะเชื่อมโยงกับแหล่งภูมิศาสตร์ที่ผลิตสินค้านั้น ทําให้สินค้ามีความแตกต่าง สร้างความมั่นใจให้กับผู้บริโภค
โดยล่าสุดประเทศไทยได้ให้ความคุ้มครอง สินค้า GI ไทยและต่างประเทศ รวม 103 รายการ เป็นสินค้าไทยจาก 59 จังหวัด 87 รายการ สินค้าต่างประเทศ 9 ประเทศ 16 รายการ โดยปีที่ผ่านมามีสินค้าใหม่ขึ้นทะเบียน 20 รายการ และรัฐบาลพยายามนําสินค้า GI ชุมชนเหล่านี้ไปวางขายในห้างสรรพสินค้าและห้างค้าปลีก เช่น เซ็นทรัล ฟู้ด ฮอลล์ และท็อปส์ ทําให้สินค้าขายดีจนผลิตแทบไม่ทัน โดยเฉพาะในช่วงเทศกาล
"ตัวอย่างสินค้า GI ที่มีมูลค่าเพิ่มสูงขึ้น เช่น ลิ้นจี่บางขุนเทียน จาก กก.ละ 500 เป็น 1,000 บาท ข้าวสังข์หยดเมืองพัทลุง จาก กก.ละ 40 เป็น 100 บาท มะยงชิด จาก กก.ละ 100 เป็น 300 - 400 บาท ผ้าไหมดอกยกลําพูน จาก 8,000 เป็น 12,000 บาท ส้มโอทับทิมสยามปากพนัง จาก กก.ละ 100 บาท เป็น 400 บาท ข้าวเจ๊กเชย เสาไห้ สระบุรี จาก กก.ละ 35 -38 เป็น 60 - 65 บาท เป็นต้น"
นายกฯ กล่าวตอนท้ายว่า สินค้า GI เหล่านี้ก็เป็นจุดเด่นของแต่ละจังหวัดที่สามารถนําไปเชื่อมโยงการท่องเที่ยวเชิงวัฒนธรรม โดยผูกร้อยเป็นเรื่องราวให้น่าสนใจ เพื่อดึงดูดนักท่องเที่ยว โดยเฉพาะในเมืองรอง 55 จังหวัดด้วย
------------------------------------------------------
รัฐบาลไทย-ข่าวทำเนียบรัฐบาล-สธ. ห่วงฝนตก ยุงลายเพิ่ม เตือนประชาชนเข้มทำลายแหล่งเพาะพันธุ์ยุง ป้องกันไข้เลือดออก
วันพุธที่ 28 มีนาคม 2561
สธ. ห่วงฝนตก ยุงลายเพิ่ม เตือนประชาชนเข้มทําลายแหล่งเพาะพันธุ์ยุง ป้องกันไข้เลือดออก
กระทรวงสาธารณสุข แนะนําช่วงฝนตกสลับอากาศร้อน ขอให้ประชาชนเข้มข้นทําลายแหล่งเพาะพันธุ์ยุงลายในบ้านและรอบบ้านต่อเนื่อง ป้องกันไข้เลือดออกในช่วงนักเรียนปิดเทอม หากมีไข้สูงลอย กินยาลดไข้แล้วไข้ไม่ลด ให้รีบพบแพทย์ทันที
นายแพทย์โอภาส การย์กวินพงศ์ รองปลัดกระทรวงสาธารณสุข และโฆษกกระทรวงสาธารณสุข ให้สัมภาษณ์ว่า ช่วงหน้าร้อนปีนี้ มีฝนตกสลับอากาศร้อนเป็นระยะ ๆ มีน้ําขังตามเศษวัสดุ เศษภาชนะต่าง ๆ อาจเกิดการระบาดของโรคไข้เลือดออกได้ นายแพทย์เจษฎา โชคดํารงสุข ปลัดกระทรวงสาธารณสุข ได้เน้นย้ําให้แพทย์ในโรงพยาบาลทุกแห่งให้ความสําคัญในการตรวจวินิจฉัยผู้ป่วย เพื่อให้การดูแลรักษาอย่างเหมาะสม และให้หน่วยงานในสังกัดขอความร่วมมือประชาชนในการทําลายแหล่งเพาะพันธุ์ลูกน้ํายุงลาย ภายในบ้านและรอบบ้านอย่างต่อเนื่อง เพื่อป้องกันบุตรหลานที่หยุดอยู่บ้านช่วงปิดเทอมจากโรคไข้เลือดออก แต่หากมีอาการไข้สูงลอย กินยาลดไข้แล้วไข้ไม่ลด อาจติดเชื้อไวรัสเดงกี ขอให้รีบไปพบแพทย์ทันที
“วิธีที่ดีที่สุดในการป้องกันโรคไข้เลือดออกคือ การกําจัดแหล่งเพาะพันธุ์ลูกน้ํายุงลาย ตามภาชนะขังน้ําภายในบ้านอย่างต่อเนื่อง ทุก 7 วัน เพื่อไม่ให้ไข่ยุงลายที่เกาะตามภาชนะ เศษวัสดุต่าง ๆ กลายเป็นตัวยุงลาย ซึ่งทําได้ง่ายและมีประสิทธิภาพมากกว่าการพ่นสารเคมีหมอกควันซึ่งยุงลายยังสามารถบินหนีได้” นายแพทย์โอภาสกล่าว
นายแพทย์โอภาสกล่าวต่อว่า โรคไข้เลือดออกเดงกี ติดต่อจากการถูกยุงลายที่มีเชื้อไข้เลือดออกกัด หลังจากได้รับเชื้อประมาณ 5-8 วัน (ระยะฟักตัว) ผู้ป่วยจะเริ่มมีอาการซึ่งมีความรุนแรงแตกต่างกันได้ ตั้งแต่มีอาการไม่รุนแรง ไปจนถึงรุนแรง ช็อกและเสียชีวิตได้ โดยระยะแรก ผู้ป่วยจะมีไข้สูงเฉียบพลัน เกิน 38.5 องศาเซลเซียส ส่วนใหญ่จะไม่มีน้ํามูก หรือไอ มักมีหน้าแดง เบื่ออาหาร อาเจียน อาจมีผื่นแดง มีจุดเลือดออกเล็ก ๆ กระจายตามแขน ขา ลําตัว รักแร้ อาจมีเลือดกําเดาหรือเลือดออกตามไรฟัน ในรายที่รุนแรงอาจมีอาเจียนและถ่ายอุจจาระเป็นเลือดซึ่งมักจะเป็นสีดํา
ปัจจุบันยังไม่มียาฆ่าเชื้อไวรัสเดงกี การรักษาเป็นแบบประคับประคองตามอาการ โดยการเช็ดตัว ให้กินยาลดไข้พาราเซตามอล ห้ามใช้ยาพวกแอสไพริน ไอบรูโพเฟน เพราะจะทําให้เกล็ดเลือดเสียการทํางาน จะระคายกระเพาะทําให้เลือดออกได้ง่ายขึ้น ควรให้ผู้ป่วยดื่มน้ําผลไม้หรือสารละลายผงน้ําตาลเกลือแร่ ที่น่าเป็นห่วงคือ ผู้ป่วยประมาณ 1 ใน 3 จะมีอาการรุนแรง ส่วนใหญ่จะเกิดในช่วงที่มีไข้ลดลงอย่างรวดเร็ว อาจมีภาวะช็อก หากได้รับการรักษาอย่างถูกต้องทันท่วงทีจะฟื้นตัวอย่างรวดเร็ว ผู้ป่วยจะมีอาการดีขึ้นอย่างชัดเจนใน 2-3 วัน แต่หากไม่ได้รับการรักษาที่ถูกต้องอาจเสียชีวิตภายใน 12-24 ชั่วโมง
สําหรับสถานการณ์ไข้เลือดออกในปี 2561 ตั้งแต่วันที่ 1 มกราคม - 20 มีนาคม พบผู้ป่วย 4,847 ราย เสียชีวิต 8 ราย น้อยกว่าช่วงเวลาเดียวกันของปีที่ผ่านมา ส่วนใหญ่เป็นนักเรียน กลุ่มอายุ 5 – 14 ปี อัตราป่วยสูงสุดที่ภาคใต้ รองลงมาคือภาคกลาง ภาคเหนือ และภาคตะวันออกเฉียงเหนือ ตามลําดับ
****************************************** 28 มีนาคม 2561
รัฐบาลไทย-ข่าวทำเนียบรัฐบาล-กระทรวงดิจิทัลฯ เป็นเจ้าภาพจัดเวทีแลกเปลี่ยน “เฟซบุ๊ก กูเกิล ไลน์” 3 ผู้ให้บริการแพลตฟอร์มโซเชียล มีเดียรายใหญ่ของโลก รับมือแนวโน้มความแพร่หลายสังคมโซเชียล มีเดียในอนาคต
วันพฤหัสบดีที่ 21 กุมภาพันธ์ 2562
กระทรวงดิจิทัลฯ เป็นเจ้าภาพจัดเวทีแลกเปลี่ยน “เฟซบุ๊ก กูเกิล ไลน์” 3 ผู้ให้บริการแพลตฟอร์มโซเชียล มีเดียรายใหญ่ของโลก รับมือแนวโน้มความแพร่หลายสังคมโซเชียล มีเดียในอนาคต
กระทรวงดิจิทัลฯ
p.p1 {margin: 0.0px 0.0px 10.0px 0.0px; font: 18.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 18.0px Helvetica; -webkit-text-stroke: #000000; min-height: 22.0px}
p.p3 {margin: 0.0px 0.0px 10.0px 0.0px; text-align: center; font: 18.0px Helvetica; -webkit-text-stroke: #000000}
span.s1 {font-kerning: none}
นายขจิต สุขุม ผู้ตรวจราชการกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดการประชุมเขิงปฎิบัติการ The Multi-Stakeholder Regional Workshop on Social Media Governance ณ โรงแรม เดอะ เซนต์ รีจิส โดยมีผู้บริหารจากเฟซบุ๊ก กูเกิล และไลน์ ซึ่งเป็นผู้ให้บริการแพลตฟอร์มโซเชียล มีเดีย 3 รายใหญ่ของโลก เข้าร่วมแลกเปลี่ยนประสบการณ์ ปูทางไปสู่การสร้างความตระหนักและการทํางานร่วมกันระหว่างภาคนโยบายและภาคธุรกิจเพื่อนําเสนอในกรอบเอเปค ในการกําหนดกรอบที่เป็นมาตรฐานสากลของสังคมโซเชียล เพื่อให้มีการใช้งานด้วยความเรียบร้อยถูกต้องในการให้ข้อมูลและสื่อสาร ลดผลกระทบที่อาจจะเกิดกับสังคม รับแนวโน้มความแพร่หลายในการใช้งานโซเชียลมีเดีย ที่ปัจจุบันเข้าถึงประชากรกว่า 2.4 พันล้านคนทั่วโลก
************************
รัฐบาลไทย-ข่าวทำเนียบรัฐบาล-นายกรัฐมนตรีมั่นใจ หัวหน้าพูดคุยเพื่อสันติสุขจังหวัดชายแดนภาคใต้คนใหม่ ทำงานได้ตามนโยบายของรัฐบาล เพราะเป็นบุคคลในพื้นที่
วันอังคารที่ 16 ตุลาคม 2561
นายกรัฐมนตรีมั่นใจ หัวหน้าพูดคุยเพื่อสันติสุขจังหวัดชายแดนภาคใต้คนใหม่ ทํางานได้ตามนโยบายของรัฐบาล เพราะเป็นบุคคลในพื้นที่
นายกรัฐมนตรีมั่นใจ หัวหน้าพูดคุยเพื่อสันติสุขจังหวัดชายแดนภาคใต้คนใหม่ ทํางานได้ตามนโยบายของรัฐบาล เพราะเป็นบุคคลในพื้นที่
วันนี้ (16 ตุลาคม 2561) เวลา 13.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีการเปลี่ยนแปลงหัวหน้าคณะพูดคุยสันติสุขว่า ที่ผ่านมา พลเอก อักษรา เกิดผล หัวหน้าคณะพูดคุยเพื่อสันติสุขจังหวัดชายแดนภาคใต้ได้ดําเนินการมาอย่างต่อเนื่องและมีประสิทธิภาพ มีความก้าวหน้าหลายประการ โดยเฉพาะการลดความรุนแรงในหลายพื้นที่ แต่อย่างไรก็ตามฝ่ายตรงข้ามพยายามได้นํามาเป็นเงื่อนไขเพื่อกดดันรัฐบาล ส่วนการเปลี่ยนแปลงหัวหน้าคณะพูดคุยสันติในครั้งนี้ เป็น พลเอก อุดมชัย ธรรมสาโรรัชต์ อดีตแม่ทัพภาคที่ 4 ซึ่งเป็นบุคคลในพื้นที่ และเป็นแม่ทัพเก่า คาดว่าจะทํางานได้ตามนโยบายของรัฐบาล ทั้งนี้ การพูดคุยสันติสุขเป็นวิถีทางหนึ่งในการแก้ไขปัญหาความรุนแรง และทุกประเทศต่างใช้วิธีนี้ แต่ไม่ใช่เป็นการเจรจาสันติภาพ คือทําอย่างไรให้คนในพื้นที่ร่วมมือกับเจ้าหน้าที่สร้างความเข้มแข็งให้กับพื้นที่ ไม่ไปร่วมมือกับผู้ก่อความไม่สงบ โดยทุกเชื้อชาติ ศาสนา ต้องมีความปลอดภัยในชีวิตและทรัพย์สิน ต้องร่วมมือกันคลี่คลายสถานการณ์ให้ได้โดยเร็วที่สุด รวมถึงร่วมกันพัฒนาพื้นที่ให้มีความเจริญก้าวหน้าต่อไป
----------------------------------------
รัฐบาลไทย-ข่าวทำเนียบรัฐบาล-แถลงการณ์สำนักนายกรัฐมนตรี เรื่อง การพระราชพิธีบรมราชาภิเษก
วันพุธที่ 16 มกราคม 2562
แถลงการณ์สํานักนายกรัฐมนตรี เรื่อง การพระราชพิธีบรมราชาภิเษก
แถลงการณ์สํานักนายกรัฐมนตรี เรื่อง การพระราชพิธีบรมราชาภิเษก
ตามที่สํานักพระราชวังมีประกาศแจ้งว่า ทรงพระกรุณาโปรดเกล้าฯ ให้ตั้งการพระราชพิธีบรมราชาภิเษกตามพระราชประเพณี เพื่อความเป็นสวัสดิมงคลของประเทศชาติและราชอาณาจักร ให้เป็นที่ชื่นชมยินดีของประชาชนผู้มีความหวังตั้งใจอยู่ทั่วกัน ระหว่างวันที่ 4 ถึง 6 พฤษภาคม 2562 นั้น
รัฐบาลได้รับทราบแล้วด้วยความยินดียิ่ง และบัดนี้เป็นโอกาสสําคัญที่รัฐบาลจะได้ร่วมกับพสกนิกรชาวไทย เตรียมการจัดงานสนองพระราชดําริและพระมหากรุณาธิคุณ ให้สมพระเกียรติตามพระราชประเพณี ทั้งนี้ จําเดิมแต่ทรงรับคํากราบบังคมทูลเชิญขึ้นทรงราชย์ในปี 2559 รัฐบาลก็ได้ตระเตรียมการต่าง ๆ อันพึงจะต้องปฏิบัติในส่วนของรัฐบาล เป็นการภายในไปพลางก่อนแล้ว เมื่อมีกําหนดการชัดเจนเช่นนี้ รัฐบาลจะแต่งตั้งคณะกรรมการอํานวยการจัดงาน และคณะกรรมการฝ่ายต่าง ๆ โดยจะแจ้งการเตรียมการให้พี่น้องประชาชนชาวไทยทราบต่อไป
---------------------------------------------------------